Feelings Wonen Amsterdam - spritzer barkruk brown | Villa ArenA
Feelings Wonen Amsterdam - spritzer barkruk brown
stoel is draaibaar en in hoogte verstelbaar Site Engineer Jobs in Qatar,Site Engineer Job Vacancies in Qatar
Key Skills : Site Network Engineer,networking, Skat | coetzeeblog
05 Saterdag Jun 2010
Ongelukkig het niemand, ´n skat ontdek nie. Daarvoor moet ons maar wag vir die Lotto, of soos dit hier bekend staan, die Bingo. Waar daar Duitsers is, sal jy wel Skat kry. ´n Kaartspel, waarsonder hulle nie kan klaarkom nie. Ons weet wat doen die Boere as daar meer as 2 of 3 is. ´n Politieke party of kerk sal gestig word. Meer as twee Duitsers, sal ´n pak kaarte uitruk en begin om Skat te speel. Hulle het my al probeer touwys maak, maar ek dink die meeste kaartspele is tydmors, ´n goeie boek of die internet, is ´n beter tydverdryf. Elkeen kan gelukkig self besluit oor sy voorkeure.
Die afgelope naweek het die 12e nasionale Skat kampioenskap hier in ons kolonie plaasgevind. Daar was buitelandse deelnemers van Argentinië, Brazilië en Chili. Die meeste deelnemers Duits of van Duitse oorsprong. 51 deelnemers. Feitlik elke Suid-Amerikaanse land het sy eie kampioenskap en dan is daar jaarliks ook ´n Suid-Amerikaanse kampioenskap met deelnemers van elke land. Spel is volgens die internasionale ISPA reëls gespeel. Om dinge bietjie interessanter te maak is daar met elke spel, ´n geldjie in gedrang. Nie veel nie, die bedrag per rondte is ongeveer gelykstaande aan R10.
Die kompetisie is ernstig, dog in goeie gees afgehandel. Soos met elke kaartspel, is daar behalwe geluk, tog ook vernuf aan verbonde. Goeie pryse was ook op die spel vir die wenners. Tipies Duits, alles goed georganiseer.
Vir die wat in die volgende weke dalk nie by die sokker sal uitkom nie, daar is ´n ander wêreldkampioenskap vanjaar in Suid-Afrika. Die Internasionale Skat kampioenskappe vind van die 8e tot die 18e Oktober in Kaapstad plaas.
12 thoughts on “Skat”
Junie 5, 2010 om 6:05 vm
Skat?…eerste keer wat ek van dit hoor. Maar weer ek speel ook nie kaart nie.
Junie 5, 2010 om 6:55 vm
Kaartspel hier, gaan meer om die saamwees en lekker lag, kroek, en moerstrip!Meestal net as die krag af is.Interessante inligting – SA is op die ball, lyk dit my.
Junie 5, 2010 om 7:05 vm
Dis vir my altyd interessant om te sien hoe die Duitsers hulle kultuur en taal behou, waar hulle ook al gaan.
Junie 5, 2010 om 12:25 nm
As iemand gewootlik se ‘skat’ dan kan hulle of ‘n soen of ‘n klap verwag…definitief nie kaarte uitpluk nie….(darem nie so erg nie, maar het jy daar by Katrina geloer van jou mede-burgers se aankoms!)Ek het nounet geloer in my dagboek…maar ek is wraggies besig met die spoedbrei wereldbeker selfde tyd as die skat-spele… verdomp!
Junie 5, 2010 om 12:47 nm
sab,ja, skat het verskeie betekenisse. Het heelwat kommentaar gelewer by Katrina oor my mede landgenote. Vertel bietjie meer oor daardie spoedbrei wêreldbeker. Is dit nou met naalde en bolle wol??Groetnis
Junie 5, 2010 om 12:52 nm
Annemari, die Duitsers is by uitstek bekend dat hulle by hul kultuur hou. Ons is te min vir jukskei en die dinge. Kennetjie laas op skool gespeel, tot dit verbied is nadat ´n seun amper sy oog verloor het, ghoen ook nooit weer gespeel nie. Word dit nog gespeel? Sterkte vir julle met SBol se probleme.Groetnis
Junie 5, 2010 om 1:02 nm
Katrina, ja, die Duitsers hou by hul kultuur. Interessant om te sien hoe baie van die wat hier gebore is en nie naby Duitsland was nie, steeds saam sing oor die Heimatland, asof hulle gister daar weg is. Hoop dat jy die span al van nader kon beskou.Groetnis
Ja jong mens wen ‘n reis na Amerika na die ‘world’s biggest ball of yarn’ … lol!
Junie 5, 2010 om 1:05 nm
Lou, hierdie mense neem die spel baie ernstig op. Sal dalk soms hulle moere strip, maar sal seker nie sommer probeer kroek nie.Groetnis
Junie 5, 2010 om 1:07 nm
Emil, wonder of hulle dit speel. Ken ek jou?GroetnisDanie
Junie 5, 2010 om 1:08 nm
Zeppie, hier ook maar daarvan gehoor en ek is ook geen kaartspeler nie.GroetnisDanie
Junie 5, 2010 om 1:11 nm
Emil, lyk my ek het jou verwar met iemand anders. Sien jy woon in Bethlehem, jare gelede my diensplig daar gedoen.Groetnis